Καταρχάς, είναι σημαντικό να επιλέξεις kit parktronic που λειτουργεί σωστά αλλά και ταιριάζει στο αυτοκίνητό σου. Αν δεν πας στη σίγουρη (αλλά και αρκετά ακριβή) λύση του εργοστασιακού παρκτρόνικ, τότε συζητάς για after market λύση.
Κάνε καλή έρευνα αγοράς Online και δες τιμές και αξιολογήσεις πελατών για τη μάρκα και το μοντέλο parktronic που σε ενδιαφέρει, το οποίο θα πρέπει οπωσδήποτε να παρέχει εγγύηση κατασκευαστή. Εάν μάλιστα το προμηθευτείς από τοπικό έμπορο έχεις το θετικό της άμεσης αντικατάστασης αν κάτι πάει στραβά.
Στο θέμα της εγκατάστασης θέλει επίσης προσοχή.
Αν και αρκετά parktronic μπορείς να τα τοποθετήσεις μόνος σου (ειδικά αυτά με τους αισθητήρες παρκαρίσματος που δεν χρειάζεται να γίνουν τρύπες στους προφυλακτήρες), η καλύτερη λύση είναι να απευθυνθείς σε έναν ηλεκτρολόγο ή εγκαταστάτη συναγερμών & HiFi Audio αυτοκινήτων καθώς θα σου κάνει τη σωστή εφαρμογή αλλά και θα συνδέσει σωστά τους αισθητήρες με την ηλεκτρική καλωδίωση του αυτοκινήτου σου, καθώς και θα ανοίξει σωστά τρύπες στους προφυλακτήρες, αν απαιτείται.